# REPUBLIKA HRVATSKA Razina: 22

**ZAGREBAČKA ŽUPANIJA RKP: 27079**

**OPĆINA PISAROVINA Matični broj: 02563517**

**Trg hrvatskih velikana 1 Šifra djelatnosti: 8411**

**10451 PISAROVINA**

**OIB: 36826343679**

## BILJEŠKE UZ RAS-funkcijski

**ZA RAZDOBLJE 01.01.2020.-31.12.2020.**

**Bilješka broj 1.**

**AOP 001 Opće javne usluge**

Opće javne usluge iznose 2.128.541 kn i smanjene su u odnosu na isto razdoblje prethodne godine za 113.582 kn odnosno za 5,1%.

**Bilješka broj 2.**

**AOP 016 Transakcije vezane uz javni dug**

Transakcije vezane uz javni dug odnose se na kamatu za otplatu kredita. Došlo je do smanjenja u 2020. godini za 10,8%.

**Bilješka broj 3.**

**AOP 024 Javni red i sigurnost**

Došlo je do smanjenja rashoda za usluge protupožarne zaštite za 2,4 % zbog izrade procjene ugroženosti i plana zaštite od požara te većih rashoda za nabavu opreme za civilnu zaštitu koji su realizirani u 2019. godini.

**Bilješka broj 4.**

**AOP 031 Ekonomski poslovi**

Rashodi za ekonomske poslove veći su za 47,9% u odnosu na prethodnu godinu, a odnose se na rashode za poljoprivredu ( ukinute su subvencije poljoprivrednicima za umjetno osjemenjivanje krava i junica dok su rashodi za sanaciju poljskih puteva veći u odnosu na prošlogodišnje) te ekonomske poslove koji nisu drugdje svrstani, a najveća razlika u odnosu na prethodnu godinu odnosi se na troškove izgradnje cesta, parkirališta, zelene infrastrukture i javne rasvjete u Poduzetničkoj zoni koji su u 2020. godini iznosili 2.393.280 kn, a u 2019. godini ih nije bilo.

**Bilješka broj 5.**

**AOP 071 Zaštita okoliša**

Rashodi prema ovoj funkciji izvršeni su u iznosu od 190.724 kn što je 19,9 % rashoda prethodne godine. Unutar ove skupine rashoda najveći dio rashoda se odnosi na odvoz otpada iz reciklažnog dvorišta, a smanjenje je u odnosu na prethodnu godinu iz razloga što su u 2019. godini iskazani troškovi gradnje reciklažnog dvorišta.

**Bilješka broj 6.**

**AOP 078 Usluge unapređenja stanovanja i zajednice**

Rashodi za usluge unapređenja stanovanja i zajednice smanjeni su za 24 % i iznose 2.969.904 kn. Do smanjenja je došlo jer su u 2019. godini unutar ove funkcije iskazani troškovi za rekonstrukciju nerazvrstane ceste Mikše-Salajci iz EAFRD programa ( podmjera 7.2.) u iznosu od 1.233.881 kn.

**Bilješka broj 7.**

**AOP 103 Rekreacija, kultura i religija**

Rashodi za rekreaciju, kulturu i religiju izvršeni su u iznosu od 763.939 kn i manji su odnosu na rashode 2019. godine za 17,6%.

Unutar navedenih rashoda najveći dio se odnosi na:

* donacije kulturno umjetničkim društvima 35.000 kn
* donacije sportskoj zajednici 200.000 kn
* za izgradnju svlačionica u Donjoj Kupčini 157.367
* idejno rješenje za nadogradnju svlačionica NK Jamnice 24.375
* idejno rješenje za rekreacijski centar Pisarovina 24.375
* donacije udruzi umirovljenika 5.000 kn
* donacije Turističkoj zajednici Pisarovina 184.787 kn
* donacije političkim strankama 27.000 kn
* donacije za redovno poslovanje Muzeja Donja Kupčina 51.330 kn
* održavanje i ostali troškovi muzeja Donja Kupčina 4.705 kn
* donacije vjerskim zajednicama 50.000 kn

U 2020. godini su donacije Sportskoj zajednici i kulturno umjetničkim društvima znatno manje u odnosu na 2019. godinu zbog manjeg obujma provedbe aktivnosti što je direktna posljedica provedbe [mjera i preporuka radi sprječavanja prijenosa bolesti COVID-19](https://www.hgk.hr/documents/odluka-okupljanja-3-izmjena6017d8ee0ceb6.pdf).

**Bilješka broj 8.**

**AOP 110 Obrazovanje**

Rashodi za obrazovanje su izvršeni u iznosu od 1.188.407 kn. Najvećim dijelom se odnose na održavanje školske sportske dvorane, financijske donacije osnovnoj školi kao i na predškolsko obrazovanje. Došlo je do povećanja u odnosu na prethodnu godinu za 5,3% najvećim dijelom zbog troškova dogradnje dječjeg vrtića koji su u 2020. godini iznosili 753.051 kn, dok su u 2019. godini iznosili 672.262 kn.

**Bilješka broj 9.**

**AOP 125 Socijalna zaštita**

Rashodi za socijalnu zaštitu izvršeni su u iznosu od 388.484 kn što je 74,7 % prošlogodišnjih rashoda. Unutar navedene skupine izvršeni su rashodi za invaliditet u iznosu od 17.160 kn, za starost ( Pomoć u kući i sufinanciranje tehničke pomoći za prijavu na EU natječaj) u iznosu od 83.100 kn, za stanovanje ( ogrjev i ostali troškovi stanovanja socijalno ugroženih) u iznosu od 43.321 kn. Aktivnosti socijalne zaštite koje nisu drugdje svrstane izvršene su u iznosu od 244.903 kn, a odnose se na potpore učenicima i studentima, pomoć za opremu za novorođenčad, novčane pomoći socijalno ugroženim umirovljenicima i ost. soc. slučajevima, novčane pomoći obiteljima poginulih branitelja i ostali oblici pomoći. U odnosu na rashode 2019. godine, došlo je do smanjenja naknade za novorođenčad zbog manjeg broja novorođene djece, smanjenja troškova sufinanciranja studentskih karata zbog smanjenog obujma rada školskih i fakultetskih ustanova zbog provedbe [mjera i preporuka radi sprječavanja prijenosa bolesti COVID-19](https://www.hgk.hr/documents/odluka-okupljanja-3-izmjena6017d8ee0ceb6.pdf) te do smanjenja potpora za učenike i studente .

Pisarovina, 12.02.2021.

Osoba za kontaktiranje: JOSIPA FABIJANIĆ, tel. 01/6291-197

**Zakonski predstavnik:**

### 

### TOMO KOVAČIĆ, v.r.